|  |  |
| --- | --- |
| image001 | **MINISTERUL SĂNĂTĂȚII****DIRECȚIA REGLEMENTARE ȘI FORMARE PROFESIONALĂ****MEDICALĂ** |
| Strada Cristian Popișteanu, nr.1-3, sector 1, București, ROMÂNIA, cod poștal: 010024, e-mail: dprus@ms.ro  |

**Nr.17127/23 dec.2024**

 **APROB,**

 **MINISTRUL SĂNĂTĂŢII**

**PROF.UNIV.DR.ALEXANDRU RAFILA**

**REFERAT DE APROBARE**

 În conformitate cu prevederile art.75 din Legea nr.199/2023-Legea învăţământului superior:

 ” (7) Învăţământul superior şi postuniversitar din domeniul sănătate se desfăşoară în unităţi sanitare publice şi private, precum spitale, unităţi medicale ambulatorii, inclusiv stomatologice, şi cabinete de specialitate, inclusiv stomatologice, în institute, în centre de diagnostic şi tratament, în secţii cu paturi, în laboratoare, inclusiv de tehnică dentară, în farmacii şi în cabinete, inclusiv stomatologice. Conform legislaţiei speciale din domeniul educaţiei şi sănătăţii se pot constitui spitale clinice publice cu secţii/compartimente clinice, inclusiv compartimente clinice stomatologice şi laboratoare de tehnică dentară, spitale universitare, institute, spitale private cu secţii/compartimente clinice, inclusiv compartimente clinice stomatologice, laboratoare de tehnică dentară şi farmacii universitare în care sunt organizate activităţi de învăţământ şi cercetare ale departamentelor universitare.

    (8) **Rezidenţiatul reprezintă forma specifică de învăţământ postuniversitar pentru absolvenţii licenţiaţi ai programelor de studii de medicină, medicină dentară/stomatologie şi farmacie care asigură pregătirea necesară obţinerii uneia dintre specialităţile medicale, medico-dentare şi farmaceutice pentru reţeaua de asistenţă medicală. Pregătirea în rezidenţiat se organizează şi se evaluează, în condiţiile legii, de Ministerul Educaţiei şi de Ministerul Sănătăţii, prin intermediul instituţiilor de învăţământ superior de medicină şi farmacie acreditate şi al instituţiilor de învăţământ superior care au în structură facultăţi de medicină, medicină dentară şi farmacie şi care au programe de studii de medicină, medicină dentară şi farmacie acreditate. Organizarea şi finanţarea rezidenţiatului se reglementează prin acte normative specifice, după consultarea instituţiilor de învăţământ superior acreditate şi cu facultăţile care au programe de studii de medicină, medicină dentară şi farmacie acreditate.**

    …………………

    **(11) În cadrul instituţiilor de învăţământ superior de medicină şi farmacie acreditate care organizează programe de pregătire în rezidenţiat se constituie o structură, la nivel de direcţie, de pregătire în rezidenţiat care organizează activitatea de avizare a unităţilor de pregătire şi asigură coordonarea pregătirii de rezidenţiat, condusă de un prorector.**

**(12) În cadrul instituţiilor de învăţământ superior care au în structură facultăţi de medicină, medicină dentară/stomatologie şi farmacie şi care au programe de studii de medicină, medicină dentară şi farmacie acreditate se organizează un departament de pregătire în rezidenţiat care este subordonat conducerii facultăţii.”**

De asemnea potrivit art.10, alin.(2) din Ordonanța Guvernului nr.18/2009 privind organizarea și finanțareas rezidențiatului, aprobată prin Legea nr.103/2012, cu modificările și completările ulterioare:

 ” (2) Regulamentul de efectuare a pregătirii prin rezidenţiat se aprobă prin ordin comun al ministrului sănătăţii şi al ministrului educaţiei şi cercetării.”

 Regulamentul de efectuare a pregătirii prin rezidenţiat în specialităţile prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală, este cel prevăzut de Anexa nr. 1 la Ordinun comun  al ministrul sănătăţii publice şi ministrul educaţiei, cercetării şi tineretului nr.1141/1386/2007, cu modificările și completările ulterioare.

 Având în vedere cele de mai sus se impune modificarea și completarea Ordinului comun MSP și MECT nr.1141/1386/2007 în sensul corelării cu noile prevederi legale.

 Totodată se impune și abrogarea ordinului ministerului sănătății nr.1879/2019 privind aprobarea criteriilor şi procedurilor de acreditare şi reacreditare a unităţilor sanitare în care se pot derula programe de rezidenţiat, precum şi reglementarea unor măsuri necesare aplicării Ordo2nanţei Guvernului nr. 18/2009 privind organizarea şi finanţarea rezidenţiatului, cu modificările ulterioare.

 În acest sens au fost consultate universitățile de medicină și Farmacie (Alianța Universitară G5-UMF) și a fost elaborat alăturatul Proiect de ordin, pe care vi-l supunem aprobării.

 În cazul în care sunteți de acord, după semnare Proiectul va fi postat pe site-ul Ministerului Sănătății în vederea îndeplinirii procedurii de transparență decizională.

DIRECTOR

BOGDAN-ANDREI VINERSAR

ȘEF SERVICIU

Gabriela Angheloiu